དེ་ཡང་གངས་ཅན་བཅུ་ཕྲག་རིག་པའི་ནང་མཛོད་ཆེན་མོ།སྐལ་ལྡན་རྗེས་སུ་འཛིན་པའི་རིག་གནས་ཀྱི་ཡ་གྱལ་དཔལ་ལྡན་བཟོ་རིག་པ་སྤྱི་དང་ཁྱད་པར་ལྷ་རིས་སྒྱུ་རྩལ་ལ་གཞན་དྲིང་མི་འཇོག་པའི་མཁས་པ།དངོས་མིན་རིག་གནས་ཤུལ་བཞག་གི་རྒྱུད་འཛིན་པ།བོད་རྒྱུད་ནང་བསྟན་གྱི་ཐང་གའི་སྐུ་བརྙན་བཞེངས་མཁན་སྐད་གྲགས་ཅན་བླ་བྲང་ཡུལ་གྱི་སྔགས་པ་སངས་རྒྱས་ཚེ་བརྟན་ལགས་ནི་དགེ་བཅུ་གཡང་དུ་འཁྱིལ་བའི་གནས་མཆོག་གནམ་འོག་གི་བོད་རིག་པའི་སློབ་གླིང་དུ་གྲགས་པའི་བླ་བྲང་བཀྲ་ཤིས་འཁྱིལ་གྱི་ཉེ་འཁོར་སྔགས་པ་སྡེ་བ་ནསལོའི་དཔྱིད་ཟླ་གསུམ་པར་སྐྱེས་ཤིང་།ཁོ་ནི་སློབ་གྲྭ་ཆུང་འབྲིང་སོགས་སུ་སློབ་གཉེར་བྱ་རྒྱུའི་སྐལ་བ་མ་ལྡན་ནའང་ཆུང་ངུའི་དུས་ནས་བཟུང་ཁོ་ལ་ལྷན་སྐྱེས་ཀྱི་རིག་པ་ལྡན་ལ་བྱ་བ་གང་སྒྲུབ་ཀྱང་བརྩོན་པའི་མཐའ་སྐྱོང་མཁན་ཞིག་ཡིན་པ་མ་ཟད།ཕ་མ་དང་རྒན་པ་ལ་བརྩི་བཀུར་ལྡན་པས་སྡེ་མི་ཚོས་ཀྱང་ཡིད་གཞུང་གཤིས་བཟང་གི་བྱིས་པ་ཡ་རབས་ཤིག་རེད་ཅེས་ཁོ་ལ་བསྟོད་ར་འཐེན་མཁན་གྱི་སྡེ་མི་གཅིག་གཉིས་ཙམ་མིན་པར་ཚང་མའི་ངག་ན་མགྲིན་གཅིག་ཏུ་གླེང་།